A hortobágyi sáskajárás 



201 



bárral, nagyobb része zabbal van bevetve. Innen Mátáról, június 

 29-én az öreg Szikszai, a csárda bérlője, telegrafálta, hogy a 

 sáskák pár nap alatt mindenét megeszik. Másnap reggel egyik 

 tisztviselőtársam már künn volt és az összegyűjtött emberekkel 

 délben a sáskát a vetésből nemcsak kihajtotta, hanem elrajzásra 

 is bírta, úgy hogy a kártétel ott megszűnt. Július hó 3-án és 

 4-én megfordultam magam is a tett helyén és láttam, hogy a 

 csárda köriili vetésekben a sáska csakugyan tett kárt, összesen 

 25 — 30 kataszteri hold van olyan, a melyet a sáska igen meg- 

 rongált, sőt például a ménesmester árpájának a fejét (kalászát) 

 annyira leszedte, hogy csak szára (szalmája) maradt meg. Ugyan- 

 csak így bánt el a cselédség s a többiek vetésével is. A gyep- 

 törésben levő muharban nem tett kárt, mert ezt, valamint a ku- 

 koriczát nem szereti és csak a végső Ínségben, ha zöldes búza, 

 árpa, vagy zab nincs, lepi meg ; viszont a gyeptörés második 

 vetésében, a zabban 1 — 2 holdat, a hol a zab a szikes talajon 

 rossz, teljesen elpusztított s azonkívül meglepett még valami 

 15— nO kataszteri holdat, a melyben egyenkint a zab zászláját 

 itt-ott megrongálta. A kár 3 — 5 százaléknyi lesz. 



Általában, hogy ez utóbbi helyen a kár milyen nagy, leg- 

 inkább megvilágítják a helyszínén megfordult pénzügyi igazgató- 

 sági emberek, a kik az egyelőre hozzávetőleg bejelentett összes 

 terület alapján 100 - 120 koronányi adóelengedést helyeznek ki- 

 látásba. 



Másutt, sem Balmazújvároson, sem Hajdúböszörményben, 

 sem Nádudvaron, sem az ohati pusztán, sem Egyeken, sem a 

 Hortobágyhoz legközelebb eső Kónyán a vetésekből egy szem, a 

 takarmányból pedig egy sem esett áldozatául a sáskának. 



Ez volna tehát az a nagy kár, a mely szerint 60 ezer kat. 

 hold vetése oda van ! 



A rémhír azt mondja, hogy a veszedelem már tovább vonul 

 s a baj az Alföldet is fenyegeti. E felől most már nemcsak a 

 hortobágykörnyéki, hanem a távolabbi gazda is nyugodtan alhatik. 

 A sáska Hortobágyon még mozog ; ide-oda szálldos. Abban az 

 imént említett gyeptörésben nőtt zabban július 4-én délelőtt leg- 

 alább 6 — 8 raj emelkedett fel s ide-oda szállva, akár ki a, vetés- 

 ből a gyepre, akár a gyepből a vetésbe szállt. E szálldogálás 

 azonban már nem veszedelmes, hanem inkább olyan kóválygó 

 játékforma, mint aminőt a gazdag népességű méhköpű előtt a 

 méhek folytatnak. A veszedelem azért már elmúlott, mert a sás- 

 kák már nemcsak tele vannak kifejlődött tojással, hanem, mint 



